gentaiscool/nusaparagraph_emot huggingface dataset:
Fans-fans Kpop emang terkenal paling setia, mereka aja kalo denger idolanye di caci maki nih langsung tuh akun kite bisa dibuat aneh-aneh. Mereka ngerasa udah ketemu idola nyang pas, kadi kaga ragu buat lakuin apa aja buat orang nyang dia kagumin. Rasa memiliki mereka tuh kentel, soalnye setiap ngeluarin album tuh kaga pernah nyang namanye kaga laku. Mereka beli album-album itu karna di dalemnye ade foto idola mereka, mereka simpen tuh. Mereka ngelakuin itu juga mungkin bukan kaga ada sebab, karna idolanya jauh, jadi bisa ketemu lewat foto ato video aja. Pertemuan pan kaga selamanye tatap muka, tapi ketika kite demen ama satu orang bakal keinget trus di hati kite jadi ketemu dah tuh ma idola kite.

Emotion: happy
Pas bulan April taon 2019, Jane sedih bener karena die kudu tinggal sendirian. Minggu pagi tadi, enyaknye udeh pergi dari rumah karena kudu dinas ke lua negeri. Udeh mane bulan April entu bulan kuliah yang tersibuk menurut Jane. Gimane kagak? Besok hari Senen, Jane ada kuis 3 mata kuliah dan ada 3 proyek akhir yang kudu dikumpulin entu hari. Jelas aje hari Minggu ini Jane kudu ngebut buat nyiapin semua entu. Kagak cuma hari Senen aje, di hari Selasa, Rabo, Kamis, dan Jum’at, Jane juga ada deadline yang numpuk. Tiap hari pas entu pekan, Jane bener-bener sibuk dan kesusahan. Udeh mane Jane sendirian kagak ade enyaknye, jelas aje Jane makin sedih. Tertekan karena deadline numpuk, belajarnye kudu ngebut, tapi kagak ade enyaknye bener-bener bikin Jane sedih.

Emotion: sad
Xavier entu bocahnye kalo kate temen-temennye cool bener, padahal kagak begitu. Xavier entu emang agak kurang supel, kagak kayak temennye yang laen. Walaupun udeh jadi sobat sejak TK dan sampe sekarang kuliah, Xavier tetep kagak bisa bener-bener luwes bercanda gila-gilaan bareng temen-temennye. Die suka sedih karena kagak bisa seluwes entu sama temen-temennye. Die tau sifatnye yang kagak mau bikin orang sakit hati lah yang bikin die entu nahan dirinye buat bercanda dengan luwes. Nah karena entu die suka ngerasa temen-temennye kagak peduli dan kagak sayang sama die. Tapinye, entu pikiran ilang pas ulang taon die yang ke-23. Temen-temennye bener-bener ngasih surprise ulang taon yang wow buat Xavier. Xavier pun kaget bener karena dikasih kejutan ulang taon, yang bisa dikate paling meriah di antara temen-temennye.

Emotion: surprise
Kênangan wayah kêcit ora bakal pêrnah bisa guah lupain. Masing-masing dari kita puguh punya cêrita paling ngêbêkas têntang wayah kêcitnyah. Siapah nyang dulu rèla bangun pagi di ari Minggu dêmi nonton kartun paporitnyah? Guah bahkan udah apal jadwal pênayangan kartun di saban saluran tipi, têrus ngêjogrok di dêpan tipi sêjak jêm lima pagi. Atau ingêtkah êluh ama èra ngolèksi kêrtas bindêr dan minta têmên-têmên buat ngisi biodatanyah masing-masing? Ada wayahnyah sêbuah kêrtas bindêr ngêjadi harta karun bagi pêmiliknyah. Siapah juga nyang dulu mèrad dari wayahnyah molor têngari bolong dêmi maèn galasin atau lompat tali? Wayah kêcit dulu, ngêlakuin pêrmaènan tradisional adalah cara ngatasin kêbosênan têrbaèk. Hal onon mêrupakan kênangan ama pêngalaman paling bahagia dalêm idup.

Emotion: happy
Wayah sêsêorang kêilangan kêndali atas dirinyah ama lingkungannyah, ada tèknik-tèknik nyang bisa êluh coba saranin. Pêrtama, duduk dêngan posisi kaki kêrasan di ubin. Sêsêorang kudu pokus pada pêrnapasan. Kêdua, tèknik 5-4-3-2-1. Bêpokus pada hal-hal laèn di ruangan ama indra nyang bêrbèda bisa ngalihin pêratian orang dari sêrangan panik. Diah bisa pokus ngidèntipikasi lima hal buat diliat, êmpat objèk buat disêntuh, tiga suara buat didêngêr, dua aroma bêrbèda, ama atu rasa. Kêtiga, lakuin matèmatika sêdêrhana, yakni ngêrèkên angka dari atu ampè sêpuluh nyang ora bêurutan atau ngêlakuin pêrèkênan matèmatika sêdêrhana nyang bisa ngasih sêsuatu bêrbèda buat dikonsèntrasiin. Kêêmpat, tanyain kêpada mêrèka têntang ari apah karang, lagi barêng siapah, bêrada di mana, atau pêrtanyaan umum laènnyah.

Emotion: fear
Bisa dikate, isu atau permasalahan terkait SARA entu udeh kagak asing lagi kan? Ade aje berita atau bahkan masalah di sekitar kite yang terkait sama unsur SARA. Perbedaan entu sebenernye bukan jadi alesan orang buat bermusuhan. Tapi kayaknye, ade aje orang-orang yang ngerasa kaum mayoritasnye entu lebih hebat dibadingin sama kaum minoritas. Mungkin kagak banyak yang kayak begitu, tapi adenye 1 ataupun 2 orang yang ngerasa lebih unggul dan ngehina yang golongan laen darinye, bisa aje berpotensi nyebabin permasalahan. Bisa aje ade yang akhirnye ngerasa sakit hati dan mungkin akhirnye marah karena udeh sering kena hinaan ataupun singgungan terkait SARA.

Emotion: angry
Permasalahan kemacetan emang kaga bisa kita hindarin, supaya kaga macet ada baenya kite juga jangan nambah-nambahin tuh jumlah kendaraan di Jakarta. Buat apaan kendaraan umum kaga dimanfaatin padahal udeh pada dibagusin. Udah gitu kite tinggal naek trus duduk manis aje lagi. Nah, apalagi sekarang bensin kan udeh naek, bisa boros banget tuh kalo kite ngelewatin macet tiap hari. Nah, karna udeh banyak keuntunganye buat ape lagi tuh dilewatin. Apalagi kan kite udeh tau polusi di Indonesia tuh udah kaga bae banget, apa salahnye kite kaga ikut ngurangin polusi nyang ada dengan kaga nambahin kendaraan bermotor. Kalo kite peduli kan nanti kite keturunan kite bisa pada nikmatin.

Emotion: angry
Sêorang wadon di Malaysia ngêjadi piral sêudah masup jamban lanang nyang bêrada di pusat pêrbêlanjaan. Di dalêm pidio kêrêkam sêorang êmak-êmak nyang dêngan pêrcaya dirinyah masup kê jamban lanang. Pidio ngêjadi piral sêudah diunggah kê akun TikTok @theqeel. Wadon bêpakèan cokêlat onoh tampak pêrcaya diri kêluar dari bilik jamban, padahal jamban onoh adalah jamban khusus lanang. Diah kêluar dêngan pêrasaan biasa sêpêrti ora têrjadi apah-apah. Tanpa ngêlirik sêdikit go, êmak onoh langsung kêluar dari jamban. Orang-orang di jamban têhèran-hèran ngapah wadon onoh bisa bêrada di dalêm bilik jamban ama tampak biasa baè. Mêski bêgonoh, warganèt ngêrasa kêhibur dêngan kêpêrcayaan diri êmak-êmak onoh.

Emotion: shame
Hidup itu kadang dinamis dan berubah-ubah, kadang ada diatas, kadang dibawah. Tapi ada orang yang lama sekali diatasnya, ada orang yg juga lama dibawah. Bagaimana bisa? Ya karena attitudenya yg membuat mereka bisa bertahan lebih lama. Orang2 yg punya mental blaming, nyinyir dan menjatuhkan ya biasanya lama berada dibawahnya. Sementara orang yg selalu berusaha berpikir positif ya akan segera bangkit ketika jatuh. Hidup itu seperti perlombaan Triathlon atau mungkin Ironman yang panjang. Kadang ada masa2 kita harus berlari, harus berenang, dan harus naik sepeda. Semua memiliki kecepatannya masing2, tapi intinya semua harus kita lahap, suka atau tidak suka. Orang yang mampu bertahan dalam panas, dingin dan medan yang sulit, dia lah yang jadi pemenangnya. Orang yg selalu mengeluh akan keletihan mental dan tidak punya semangat tambahan utk mendorong tubuhnya sampai ke garis finish.

Emotion: angry
Kêgagalan adalah jalan mênuju kêsuksèsan, êluh kudu pêrcaya onoh. Saban orang puguh pêrnah ngêrasa gagal dalêm idupnyah. Mungkin êluh ngêrasa têrpuruk wayah êluh gagal, tapi onohlah wayahnyah êluh bêlajar. Kêgagalan adalah kêsêmpêtan êluh buat bêkêmbang jauh lêbih baèk dari sêbêlonnyah. Bêlajarlah dari kêgagalan nyang udah êluh dapêtin. Cari hal nyang ngêjaluh gagal, têrus dandanin. Ênih bakal ngêbantu êluh buat ngatasin saban kêgagalan nyang têrjadi. Kadang kêgagalan adalah cara Tuhan ngunjukin jalan laèn nyang lêbih baèk. Cobalah buat ngêrobah tujuan ama mimpiluh. Mungkin di sonohlah êluh bakal nêmuin bêrbagè hal nyang jauh lêbih baèk dari sêbêlonnyah. Nyok, kita saling ngêrangkul dalêm nêrima pêngalaman kêgagalan.

Emotion: sad
Rase malu bikin kite kagak mau ngalamin kejadian nyang same lagih, alias ude cukup sekali aje ngalaminnye. Ke depannye, kudu lebi ati-ati lagi biar kagak kudu malu. Misalnye, malu gegara celane robek pas lagi di publik dan lagi rame-ramenye. Bawaannye pas ntu pasti cuman pengen buru-buru pulang, ngilang diri dari bumi, ato minimal bangat ngalihin peratian orang-orang, nyang tadinye ke kite, jadi ke hal laen aje. Rase malu enih bakal bikin kite bepikir taktik buat ngindarin celane robek lagi pas di muke umum. Misalnye, dengan ngerawat lebi bae, beli dan make nyang bahan dan jaitannye tebel, ato bise juge janji ame diri ndiri buat kagak petakilan kalo di muke umum biar celanenye kagak ngikut nanggung malu juge.

Emotion: shame
Namanye Adhitama. Die tinggal di suatu tempat bareng bininye dan bapak mertuanye. Mereka bukan dari golongan orang yang berkecukupan, apelagi kaya-raya. Mereka bertiga entu miskin dan lagi berusaha nyicil utang. Suatu hari, di rumahnye mereka bertiga kedatengan rentenir yang minjemin mereka duit. Si rentenir entu pun mulai nagih utang ke keluarganye mereka, kebetulan ade Adhitama, bininye, dan bapak mertuanye Adhitama. Waktu entu Adhitama udeh ngasih peringatan ke enih rentenir supaye jangan ngancem dengan cara jual bininye die kalo kagak bisa lunasin utang. Tapi nyatanye entu rentenir malah ngancem begono lagi. Akhirnye Adhitama kesel dan refleks ngegebog entu rentenir. Si rentenir pun pingsan. Kebetulan di sono ade polisi. Nah kate si polisi, si rentenir udeh mati. Jelas aje Adhitama dan keluarganye lemes saking kaget dan panik. Nah kagak lama setelah entu, tiba-tiba aje si rentenir idup lagi. Ternyate Adhitama sekeluarga cuma lagi kena prank karena entu adalah hari lahirnye Adhitama. Jelas aje Adhitama serta keluarganye kaget karena kena prank.

Emotion: surprise
Waktu entu Cia baru aje pulang sekolah. Karena pas entu cuaca lagi panas bener, akhirnye die milih jalan belakang yang banyak pepohonannye supaye agak adem. Eh lagi jalan santai sambil dengerin lagu, tiba-tiba aje earphone-nye ditarik. Cia pun ditarik pake ranselnye abis entu dijambak dan dipukulin. Jelas aje Cia kaget kenape tiba-tiba digebukin. Die pun berusaha berontak. Tapi die kalah jumlah. Die bener-bener marah banget karena dipukulin tanpa dikasi tau ape salahnye dan dipukulinnye secara keroyokan juga. Tapi Cia bener-bener kagak bisa lawan atau bahkan sekedar ngelolosin diri. Akhirnye setelah mereka selesai keroyok Cia, Cia yang marah bener karena dipukul, die laporin ke pihak sekolah dan entu para pelaku ditangkep CCTV. Mereka pun dihukum.

Emotion: angry
Jadi manusia emang kite jangan ngalah mulu, akibatnye kite malah jadi terus-terusan di zolimin. Jadi inget kisah ncing aye. Suaminye tuh kaga macem-macem tapi die curiga kalo ada nyang kaga beres dari lakinye. Namanye isting istri kan kadang suka bener ye. Ditelusurin tuh akhirnye, di liat dari chat di hape teryata nihil kaga ada buktinye. Dicium bau parfume lakinye kalo pulang kerja tapi kaga ada bau perempuan. Diperiksa barang nyang die bawa ke kentor juga kaga nemu bukti perselingkuhan suaminye. Terus kaga sengaja die nemu hp di lemari nyang sengaja diumpetin, ncing aye curiga tapi dikunci trus kaga bisa dibuka karna ada passworndnye. Eh pas didesek si suami ngaku juga, tapi kaga ampe cere karna si laki ngancem bakal bawa kabur anaknye.

Emotion: fear
Dialah Rony Gunawan, sêorang pêbasket lanang nasional Indonèsia nyang bêrmaèn di Indonèsian Basketball League (IBL). Rogun, sapaannyah, mêrupakan salah atu pêmaèn têngah. Awal karièrnyah, diah bêrmaèn buat CLS Knights Surabaya. Pada 2006, Rogun bêgabung ama Satria Muda Jakarta. Pêrtama guah ngênalnyah adalah sêkitar 2008, wayah pêbaskêt 194 cm onoh udah masup Satria Muda Jakarta. Pada taun pêrtama di Satria Muda Jakarta, Rogun berhasil ngêraih juara IBL Cup abis ngalahin Aspac Putra Riau di pinal. Diah juga nyandang gêlar MVP pada pêrtandingan onoh. Musim bêrikutnyah, Rogun bêrhasil ngêbawa Satria Muda Jakarta kêmbali ngêraih gêlar juara IBL. Rogun juga kêpilih buat mêrkuat tim nasional di SEA Games 2003, 2005, 2007, 2011, ama 2015. Pada 2016, Rogun mutusin pènsiun di umur 36 taun.

Emotion: happy
Dalam keadaan darurat kite harus mengutamakan keselamatan diri kite, dalam hal ini terutama nyawa kite. Perhiasan, uang, barang berharga lainnye harus dikesampingkan jika keadaan ntu darurat. Kite mungkin pernah mendengar berita bahwa seorang yang rumahnye terbakar, tiba-tiba kembali ke dalam rumah demi menyelamatkan barang berharganye ntu yang tertinggal lalu akhirnye tewas karena terjebak api, dan kekurangan oksigen. Seluruh harta benda dan surat berharga masih dapat dicari dan diurus penggantiannya, namun nyawa dan keselamatan diri Anda tidak ada gantinya dan tidak mungkin diganti lagi. Namun, jika memungkinkan, dan keadaan kagak sedarurat ntu bisa jadi penyelamatan dokumen berharga masih bisa dilakukan. Untuk itu perlu bagi kite untuk mengumpulkan dokumen berharga seperti akta kelahiran, akta tanah, ijazah sekolah dan surat berharga lainnya dalam sebuah tas yang mudah dijangkau dan aman, sehingga ketika terjadi bencana kita dapat dengan mudah menyelamatkan dokumen tersebut tanpa harus mengorbankan keselamatan diri kita.

Emotion: fear
Kleptomania ntu mencurinye karena penyakit gangguan psikologisnya termasuk gangguan emosi, dan perilaku yang jarang terjadi. Meski begitu, ada beberape faktor yang bisa meningkatkan risiko seseorang mengalami kleptomania, ya ntu, memiliki keluarga dengan riwayat kleptomania, kecanduan alkohol, atau penyalahgunaan narkoba. Menderita gangguan mental lain, seperti depresi, gangguan bipolar, gangguan kecemasan, atau gangguan kepribadian. Kleptomania berbeda dengan pencurian yang dilandasi motif kriminal. Sejumlah gejala, dan tanda yang menjadi karakteristik kleptomania ya ntu penderita kleptomania biasanye kagak bisa menolak dorongan untuk mencuri meskipun barang yang dicuri merupakan sesuatu yang kagak berharga, atau kagak dibutuhkan oleh penderita. Hal ntu berbeda dengan pencurian kriminal yang mencuri barang berharga dan bernilai tinggi, yang bertujuan untuk kepentingan pribadi.

Emotion: shame
Kalo di fikir-fikir kan jaman sekarang mah udeh enak, lemari pendingin udeh berbagai macem bentuk dan fungsinye udeh pada canggih. Trus mikir orang dulu tuh nyimpen makanan nyang cepet basi gimana. Akhirnye cari-cari tau lah gimana si orang dulu nyimpen daging-dagingan. Teryata buat nyimpennya tuh daging mesti dilumurin ama garem, abis itu dijemur biar dagingnye kering. Ya sama ajalah kaya bikin ikan asin, kan ikan asin kalo ga di taro kulkas kan juga gapapa. Cuman kalo makanan udeh mateng mah pasti busuk-busuk juga. Karna kan pasti ada bakteri nyang nempel trus bikin makanan jadi busuk dah kaga sanggup dah kalo buat bersihin makanan nyang busuk.

Emotion: disgusted
Sêudah momèn ngêjêngahin têrjadi, kêgêlisahan bakal ngêningkat pada sêbagian orang. Buat ngantêngin diri, tariklah napas dalêm-dalêm ama pontên kêmbali situasinyah. Lalu, ontong ngêja diri êluh ngêjadi tontonan. Wayah momèn ngêjêngahin têrjadi, sêbaèknyah êluh ora gêgêrawakan, ngêjêrit-jêrit, ngêlariin diri dêngan bêsimbah aèr mata, atau mèwèk ngêraung-raung di dêpan umum. Mangkin digêdé-gêdéin, kêjadian ngêjêngahin onoh bakal mangkin kêtancêp di dalêm ingêtan orang-orang. Bêrikutnyah, yakinin diri bahwa kêjadian onoh ora kêbangêtan ngêjêngahin. Kalu êluh ngêlupainnyah ama ngêyakinin diri bahwa onoh ora ngêjêngahin, êluh ora bakal ngêrasa jêngah. Sêudah pêristiwa ngêjêngahin têrjadi, lakuinlah sêsuatu buat ngêlupainnyah. Alihin pêratian pada aktipitas nyang nyêgah êluh bêpokus pada pêristiwa ngêjêngahin onoh. Sêlanjutnyah, ambil pêlajaran dari pêristiwa ngêjêngahin onoh.

Emotion: shame
Nyang namenye ayam, mao ntu peliharaan ato bukan, kalo berak biasenye di mane-mane, tapi seringnye nyang deket-deket ame rerumputan. Kudu diinget, rerumputan liar mungkin bangat tumbuh di sekitar rume kite, apelagi kalo jarang diurus. Kalo ude beginih, rumput liar kudu buru-buru dipangkas ato dirapiin, tapi bae-bae nemu jackpot pas lagi ngaritnye. Kek nyang disebut di atas tadi, ayam bise aje berak di sekitaran rumput liar ntu. Nah, kalo ude ngarit, terus tangan kiri, nyang kebagian tugas megangin rumput, ujug-ujug ngerase megang nyang lembek-lembek dan bau, ade baenye kudu cepet-cepet mastiin ntu tai kotok ato bukan. Soalnye, kalo tai kotok entu ude kepegang, buset, ngilangin baunye bise butuh tuju ari tuju malem ndiri. Make sabun juge kudu bekali-kali. Kalo di sonoh ade cairan wewangian nyang bole kena kulit, kek sampo ato conditioner, pake aje buat bantu ngilangin baunye.

Emotion: disgusted
Kalo di posisi kagak salah, tapi ujug-ujug diancem emang nyebelin bangat, sih. Apelagi kite di posisi mao ngebela buat kebeneran. Rase takut enih palid dan dirasain ame banyak orang kalo di kondisi nyang same. Cuman, kite arus bise besuara buat diri kite sendiri. Bahasa kerennye bocah jaman karang, mah, kite kudu spik ap! Orang nyang ngasi anceman ntu diibaratin kek anjing ngegong-gong. Ntu hewan bakal terus ngegong-gong ampe kite kasi daging ke die alis cuman bakal diem kalo kite kasi ape nyang die mao. Kalo udeh dikasi kagak ngejamin juge ntu anjing berenti ngegong-gong. Pasti bakal ngegong-gong lagi gegara nganggep kite sumber makanan die. Nah, di kasus enih, jan mao ngasi "daging" ato hal nyang dipengen ame pengancem. Soalnye, die pasti bakal terus-terusan begitu. Kite anggep lewat aje "gong-gongan" enoh pengancem bari cari "tali" biar die kagak bise ngapa-ngapain. Ntar pasti die diem!

Emotion: fear
Padahal kalo suka sendiri tuh mikir karna suatu saat kite bakalan sendirian. Kalo udeh fikir berlebihan pasti ketakutan malah kalo ngapa-ngapain. Jadi tuh kite malah kaga fokus ama kegiatan, timbulnye cuma rasa takut aje. Kite malah mikirin akhirat terus mulu. Padahal kaga boleh juga kan kalo kite mikirin itu terus jadi malah kaga produktif dah kite di dunia. Cuma biar produktif di dunia kite juga harus mikirin juga masalah akhirat. Kite boleh takut kalo sendirian, tapi jangan ampe kite kebawa tuh karna kan kite punya Allah SWT yang pasti ngelindungin kite. Jadi, rasa takut sebenernye boleh cuma jangan ampe ngalahin rasa takut kite ama yang Maha Kuasa.

Emotion: fear
Semua orang pasti takut ye ngalamin bencana, cuma kite harus selalu waspada karna bencana tuh dateng kadang kaga nunggu kite siap ngadepinnye. Mangkanye kite juga harus siap supaya kalo paitnye ada bencana kite punya bekel tuh trus kaga jadi sengsara-sengsara amat. Kalo suatu saat ngalamin bencana alam nyang kaga terduga, kite harus siapin ape aja nhang harus kite bawa buat nyelametin diri. Pertama tuh surat-surat berharga, kalo perlu surat-surat berharga tuh taro di satu tempat nyang kite bisa bawa dengam cepet trus gabungan tuh surat-surat pentingnye. Emang kesannye terlalu berlebihan, tapi kite bisa beli tas yang isinye bahan-bahan buat kite bertahan hidup, emang si kaga banyak orang tau, cuma tas itu tuh banyak dijual di toko online.

Emotion: fear
Pas Jane masih berumur 13 taonan, die ngalamin hal yang traumatis bener. Die dilecehin sama seorang pedofil yang jadi gurunye pas die SMP. Entu bener-bener bikin Jane luka dan sedih bener, sekaligus pengen nyakitin dirinye sendiri karena ngerasa dirinye kotor. Makin lama Jane makin sulit ngendaliin emosinye, sering sedih, cemas dan ketakutan. Setelah beberape bulan, enyaknye Jane ngeh kalo anaknye berubah. Akhirnye Jane dibawa berobat. Ternyate pelecehan yang dialamin Jane lah yang katenye jadi penyebab Jane kayak gini. Bahkan Jane ada kalanye masih suka ngelukain dirinye pas emosinye lagi meledak-ledak. Jadinye sampe Jane dewasa pun die kudu berobat beberape bulan sekali buat bantu Jane ngendaliin trauma dan emosinye.

Emotion: sad
Liburan sekolah merupakan suatu hal yang paling di tunggu-tunggu bagi semua anak-anak sekolahan atau kuliahan. Biasanye ntu mereka pade udeh atur jadwalnye selama liburan ape aje yang mau dilakuin, misalnye pergi nginep kemane gitu, ape belajar, atau aktivitas lainnye baik yang dilakuin sendirian atau sama temen atau sama keluarga. Pada waktu ntu, liburan kuliah pengen jalan-jalan ke Bromo, tapi pas udeh waktunye udeh deket harinye, ada di berita ntu gunungnye lagi aktif, cuacanye juga lagi kaga bagus. Yaudeh dengan berat hati dibatalinnye lah agenda liburan ke sono. Akhirannye liburannye di ganti pergi ke Jember, karena di ntu kota ada keluarga tinggal di sono, dan katanye di Jember juga asik wisata alamnye. Yaudeh dah tuh kite jalan dari Jakarta ke Surabaya naik kereta barengan sama sodara-sodara. Udeh sampe di Surabaya, lanjut deh dijemput sama supir sodara, udeh naik mobil dari Surabaya sampe Jember. Udeh nyampe di Jember istirahat dulu dah tuh, baru dah malemnye jalan-jalan kulineran, bener-bener seru banget dah rasannye.

Emotion: happy
Mungkin bêbêrapah orang ora kêbangêtan bêpikir buat ngêrayain ulang taun orang tua, bahkan orang tua dèwèk tumannyah go ora kêbangêtan ingêt atau rèpot ama ari ulang taun mêrèka. Ora ada salahnyah kalu sêsêkali ngêrayain ari ulang taun mêrèka dêngan spèsial. Kadang, buat ngasih kêjutan wayah ulang taun orang tua, êluh ora kudu ngêbêliin hadiah atau kado-kado bêrupa barang-barang mahal. Ada hal-hal sêderhana nyang bisa êluh lakuin kêpada orang tua êluh, tapi ampuh buat ngêjanyah têrkêsan. Misalnyah dêngan cara ngêja sêgêlas tèh manis ama ngucapin sêlamêt ulang taun wayah orang tua êluh bangun molor. Mêski têrkêsan sêdêrhana, hal onoh justru bisa bêrmakna amat dalêm ama ngêja orang tua êluh têrsêntuh. Cobain dah!

Emotion: surprise
Akhir taun 2020 wayah Philipus Adhiatma ngêbuka aplikasi MyTèlkomsel, diah ngêliat ada program tukar poin. Wayah onoh diah isêng ajah nukêrin poinnyah. Eh, ora disangka diah bêrhasil mênangin mobil Honda HRV. Awalnyah diah ora pêrcaya wayah dihubungin ama pêlayanan pêlanggan Tèlkomsel. Tapi, abis diah diarahin buat ngêliat pêngumuman di situs rêsmi Tèlkomsel, diah baru pêrcaya. Sêkêtika diah ngêrasa kagèt campur girang bisa mênangin hadiah utama, apahlagi pêmênang ora dikênain biaya sêpèsèr pun. Sêlanjutnyah, Philipus Adhiatma pêgi kê GraPARI Yogyakarta buat ngêklaim hadiah onoh. Tèlkomsel ngasih aprèsiasi ama pêlanggan sêtianyah nyang wayah ênih mêrupakan sêorang lanang asal Slèman bêrnama Philipus Adhiatma.

Emotion: surprise
Jijik ame kotoran hewan bise jadi hal nyang umum dirasain semue manusie. Bise gegara baunye, bentuknye, ato teksturnye nyang asing buat kite. Biasenye, ekspresi jijik ntu ade nyang mual-mual, kadang ampe oek, mao muntah, ade juge nyang heboh tereak-tereak gegara panik, ato ampe napsu makannye turun. Cuman, rase jijik enih keknye kagak melulu bise diekspresiin gitu aje. Misalnye, lagi bekunjung ke tempat peternakan sapi. Pasti bangat di sonoh banyak kotoran sapi barengan ame tempat tinggal mereka. Kalo ude begini, baenye tahan aje rase jijik, soalnye kotoran sapi buat si peternak ntu sesuatu nyang bemanpaat, walopun wujudnye, baunye, ame teksturnye, ye, kek kotoran pade umumnye. Kotoran enih bise bikin tanah sekitar subur, jadi pakan buat sapi juge bakal seger-seger, dan bedampak bae buat kesehatan sapinye ntu ndiri.

Emotion: disgusted
Hewan-hewan nyang kakinye delapan emang ade sensasi bikin takutnye gitu. Enih umum dialamin ame banyak orang, walopun ade juge nyang justru pecinte enih binatang. Biasanye, orang-orang takutnye ame laba-laba ato kagak kalajengking. Due-duenye ditakutin juge umum terjadi. Masalahnye, eni due binatang kalo dateng emang suke ujug-ujug terus kagak ade suara. Makanye banyak nyang kaget, terus jadi takut. Name pobianye arachnophobia. Kalo udeh ngeliat entu due binatang, orang nyang punye pobia enih bisa kena serangan panik, pingsan, keringetnya belebihan, mewek, bahkan ampe jejeritan ketakutan. Ekstremnye, ade orang nyang pobia enih, terus ampe ngebakar rumenye ndiri gegara ade ntu hewan. Meleduknye rasa takut enih emang jadi hal nyang wajar kalo ngederita pobia tetentu.

Emotion: fear
Udah berapa kali suka ama orang di temen angkatan, tapi kaga pernah ade nyang kebales. Ampe ngerasa diri sendiri tuh orang nyang paling jelek sedunia. Soalnye dari semua temen aye tuh cuma aye nyang kaga pernah pacaran, jangankan pacaran ada nyang demen aja kagak. Sampe akhirnye tuh demen ama senior, trus aye juga kaga berharap banyak si karna di die tuh orang terkenal kaga mungkin juga mao ama aye nyang kaga pernah didemenin orang. Trus pas ade acara LDKS Osis kebeneran aye ikut karna aye tuh perwakilan dari anak PMR. Tuh senior juga ikut, trus ade kesempatan di mana aye ama die tuh jalan berdua karna die nganterin aye pulang abis operasi malem, disitu aye panik banget karna tkaut ketauan aye demen ama die.

Emotion: fear
Kalu êluh sêring bêjalan kaki dalêm bêraktipitas, têrutama di malêm ari, mungkin êluh sêring bêpikir ada bêbêrapah orang nyang punya niat buruk. Mungkin sêsêorang bakal ngêjar ama ngêjarah harta nyang êluh bawa. Pikiran sêmacêm onoh èmang wajar kêlintas karna ada banyak kêjahatan nyang têrjadi di jalanan, apahlagi pada malêm ari. Mungkin ora sêmuah jalan mênuju rumah êluh sêlalu ramè, mungkin baè ada bêbêrapah têmpat nyang sêpi. Kalu êluh curiga sêsêorang ngintilin êluh, alangkah baèknyah êluh nunda buat ngêliwatin têmpat sêpi. Cobalah masup kê toko atau swalayan nyang ada, têrutama nyang ngêmilikin kamèra pêngawas. Tunggu ampè orang onoh ngurungin niatnyah ngintilin êluh lagi, tunggu ampè mêrèka pêgi. Lèngkah ênih bisa êluh lakuin buat ngindarin tindakan kriminal nyang bisa baè dilakuin olèh orang nyang ngintilin êluh.

Emotion: fear
Rasanya hari Sabtu dan Minggu adalah hari yang melelahkan lantaran saya harus mengurus mereka di rumah lantaran saat itu saya libur bekerja sehingga peran pengasuh digantikan oleh saya. Saya kira, dengan memiliki waktu setiap Sabtu dan Minggu akan membuat saya bisa dekat dengan anak-anak, nyata nya tidak begitu. Saya terlalu lelah dengan rutinitas pekerjaan kantor sehingga ingin rasanya saat Sabtu dan Minggu istirahat dari semua rutinitas itu. Memang yang mereka tahu adalah bermain, namun apa yang mereka mainkan membuat saya tidak nyaman. lantaran melihat rumah yang berantakan, harus menyuapi mereka yang kadang dilepeh, dan lari ke sana kemari yang membuat makanan berceceran ke lantai. Rasanya menyesal setelah memukul anak, namun ketika emosi dengan mudah juga mengulangi kesalahan itu lagi. Luka batin tidak akan bisa sembuh jika dari individu ya tidak mencoba untuk berdamai dan berubah.

Emotion: sad
Ketika kite bertemu dan kenal dengan seseorang di dalam idup kite emang kite seharusnye udeh menyiapkan diri buat kudu siap kehilangannye, ntah di tinggal idup atau mati. Seperti halnye sewaktu zaman muda dulu pernah mengalami patah hati yang sangat mendalam. Rasanye sakit bener, mane pas lagi patah hati ntu waktu lagi berjalannye ujian, bagus udeh lagi tinggal ujian praktek sehingga gabegitu sulit, tapi tetep aje ntu hati rasanye lagi gundah gulana banget jadi kaga karuan rasanye, orang yang lagi deket sama aye malah jadian sama orang lain. Kan sakitnye bukan maen dah tuh, tapi emang dari awal aye udeh bilang si kaga ade pacar-pacaran jadi mungkin die ngerasa gimane-gimane kali ye kaga ada kejelasan, jadi die jadian sama yang laen. Kaga salah juga sih die ngelakuin ntu hal, emang kite kaga ada komitmen ape-ape. Makanye emang kudu nurut sama orang tua, akhirnye kena batunye deh tuh, ntu penyesalan pertama aye di dunia percintaan kayanye.

Emotion: sad
Dulu sebelom ada hp, biar kaga ngerasa sendirian aye bakal nyetel tv biar berasa rame. Kalo aye dianter pulang pan biasanye aye ditungguin tuh ampe tidur, tapi kadang aye suka kaga bisa langsung tidur. Biar Nyak berangkat lagi ke warung trus kaga khawatir ama aye biasanye aye suka pura-pura tidur. Kalo Nyak pergi pan aye suka dikunciin tuh dari dalem, trus lampu dimatiin dah tuh. Nanti kalo udeh Nyak pergi aye nyalain lagi tuh lampu-lampunya, trus nyalain juga tv biar aye kaga kesepian. Ntar kalo sekiranye udeh ngantuk aye matiin lagi tuh tv trus tidur dah. Pas bangun pasti udeh ada Nyak ama Babeh trus pas pulang sekolah udeh ditinggal lagi tuh sendiri.

Emotion: sad
Kita kudu pahamin juga bahwa rêncana kita ora sêlalu bêjalan lancar, bahkan bisa baè ora kêlaksana alias gagal. Cara buat bangkit dari kêgagalan nyang bisa dicoba adalah pêrtama, bêrusaha bêrdamèi ama diri dèwèk. Kêdua, coba ngêliat kêgagalan sêbagè pêmbêlajaran. Awalnyah èmang sulit, tapi daripada kêcèwa mulu ama kêgagalan, sêbaèknyah ngêliat kêgagalan dari sudut pandang laèn. Kêtiga adalah yakin bahwa saban orang sêlalu punya kêsêmpêtan ama pilihan, têrmasup diri kita. Kêêmpat, èpaluasi rêncana ama pokus pada wayah dêpan. Kêlima, kita bisa cêrita ama orang laèn kalo èmang ngêrasa kêgagalan nyang têrjadi amat bêrat dan kita ora rosa ngêmikulnyah dèwèkan. Cara têrakhir adalah têrus nyoba ama ontong pêrnah bêrênti bêrusaha.

Emotion: sad
Pêmêrèntah Kabupatèn Sragèn ngasih aprèsiasi dalêm bêntuk hadiah buat para wajib pajak nyang dipontên taat bayar Pajak Bumi dan Bangunan (PBB). Acara undian PBB onoh sêkaligus pêluncuran aplikasi ID Billing Centre (IBC), yakni aplikasi kodê bayar nyang bisa dipakè sêbagè kodê pêmbayaran rètribusi daèrah ama pêndapêtan asli daèrah laènnyah. Ada 58 wajib pajak nyang nêrima hadiah dari pêmêrèntah sêudah dilakuin undian. Mêrèka adalah orang-orang nyang masup dalêm katêgori taat bayar pajak sêbêlon jatuh tèmpo. Hadiah utamanyah bêrupa êmpat unit sêpèdah motor, ênêm unit sêpèdah, 16 kulkas, 15 mêsin cuci, ama 17 tipi. Program undian bagi wajib pajak ênih sêlaèn ngasih aprèsiasi, sêkaligus buat numbuhin motipasi kêpada masarakat supaya bisa taat ngêbayar pajak.

Emotion: happy
Secara umum, fobia akan merasa sendiri, dan kesepian ntu mungkin bisa aje dialami siape aje. Bejibun orang kagak menyadari bahwa mengalami autophobia sampai didiagnosis langsung dengan para pakar. Autophobia ntu merupakan kondisi yang dialami 1 dari 10 orang dewasa, atau 1 dari 5 anak remaja. Penyebab dari kondisi ntu pun bervariasi, dan berkaitan pengalaman pribadi. Salah satu faktor penyebab seseorang mengalami autophobia, ya ntu kondisi ketika seseorang merasa takut untuk ditolak, ditinggalkan, atau merasa sendiri. Gangguan mental ntu membuat sulit untuk mengatur emosi di waktu tertentu. Perubahan mood dan mental yang mendadak bisa jadi sulit untuk bersosialisasi dengan orang lain. Misalnye lagi, bisa terjadi ketika seseorang merasa tumbuh di lingkungan keluarga yang tidak sehat atau tidak saling mendukung. Ketakutan akan merasa tidak dicintai oleh keluarga memicu kecemasan di kemudian hari atau dikenal dengan autofobia. 

Emotion: fear
Kolaan Doel kedatengan rombongan Kemenkes. Ari enih, jadwalnye suntik paksin buat anak-anak muridnye. Kelas Doel kebagian urutan awal-awal. Makanye, pas ampe UKS, belon telalu rame. Cuman ade beberape sisa anak-anak kelas urutan sebelonnye. Pas ngantre, Doel liat temennye, lanang, ade nyang mukenye pucet bangat ampe diledekin ame nyang laen. Usut punye usut, tenyate die takut ame jarum suntik. Cuman, gegara paksin enih sipatnye wajib dari kolaan Doel, jadinye die mao kagak mao ngikut aje. Nyang masuk UKS lime orang lime orang. Doel kebagian ame temen lanangnye nyang pucet enih. Bari ngedeket, Doel nenangin die kalo proses suntik paksin, mah, cuman bentar. Sakitnye dikit aje. Temennye cuman ngangguk-ngangguk bae, tapi badannye masi gemeter. Begitu giliran rombongan Doel, Mereka masup ke UKS terus duduk di kursi nyang udeh disiapin ame Kemenkesnye. Proses nyuntik ke Doel, mah, bentar doang. Abis ditanye data diri, die langsung ditojos jarum, terus udeh. Begitu nengok ke tige bangku di sebelahnye, Doel liat temen lanangnye nyang tadi udeh nangis-nangis histeris bari dipegangin ame petugas Kemenkes nyang laen. Palanye dipaksa buat kagak nengok ke arah suntikan, terus badannye ditahan biar kagak gerak-gerak. Doel agak gidik ngeri juge. Untung die kagak pobia jarum suntik. Kalo iye, berabe bangat jadinye.

Emotion: fear
Tempat tinggalnye Kona entu berantakan dan kotor bener. Die entu dari hari Senin sampe Jum’at udeh pasti sibuk kerja dari pagi sampe malem. Nah pas akhir pekan, hari Sabtu atau Minggu entu die pake buat istirahat atau kagak lakuin segala hal yang die demen. Sayangnye, bersih-bersih dan beres-beres bukan kedemenannye. Hingga suatu hari, enyaknye yang dateng tempat tinggalnye, dan kaget bener ngeliat tempat tinggal Kona entu kotor dan berantakan bener. Akhirnye Kona pun terpaksa beres-beres dan bersih-bersih. Nah pas lagi beres-beres, die nemuin suatu harta karunnye pas SMA. Die pun kaget bener nemuin entu harta karun. Nyok deh mulai rajin beres-beres dan bersih-bersih supaye bisa nemuin harta karun!

Emotion: surprise
Sesaat kemudian pandangan saya menangkap hal yang aneh, tanah yang tadinya hanya dipenuhi tanaman pohon singkong saat itu dalam pandangan saya terdapat sosok berpenampilan seperti tokoh salah satu punakawan, yang jelas itu bukan tokoh semar. jarak sosok itu sekitar enam meter dari tempat saya berdiri. Wujud sosok itu tinggi dan besar, kulitnya putih, tapi putihnya seperti dibaluri cairan kapur kemudian mengering, sungguh wajah sosok ini sangat menyeramkan. bibirnya berwarna sangat merah, tebal dan melebar, telinganya juga lebar seperti telinga gajah, hidungnya sangat besar namun bentuknya bulat menonjol. dan kelopak matanya hitam pekat. sesekali saya lihat mahluk ini menjulur julurkan lidahnya yang juga berwarna merah. entah apa yang dilakukannya. terdengar suaranya mengekeh ketika menjulurkan lidahnya. tiba tiba wajah mahluk ini menatap ke arah saya. saat itu kedua matanya terlihat jadi menyala merah. kedua telinga mahluk ini yang lebar bergerak gerak seperti kipas dan terlihat mahluk ini lebih sering menjulurkan lidahnya sambil terus menatap ke arah saya.

Emotion: fear
Encang aye pade usianye yang ke-40 tahunan, ngalamin sakit komplikasi. Awalnye, die ketawan kondisinye lagi sakit parah karena die jatoh di kamar mandi. Makin lama, entu sakit bener-bener bikin die kurus dan pucet. Lama kelamaan, dari sakitnye entu die didiagnosis sakit komplikasi. Pas entu kagak cuma makin kurus dan pucet aje, tapi kemampuan fisiologisnye pun nurun. Makin lama, die pun makin sakit total, kagak bisa bergerak, dan laennye sampe kudu dirawat di rumah sakit. Selanjutnye, die pun akhirnye udeh mulai kagak ngenalin siape dirinye dan siape aje orang-orang di sekitarnye. Terus pas dirawat di rumah sakit karena kondisinye udeh bener-bener parah, die ngalamin kritis. Enyak aye pun bener-bener ketakutan karena encang aye sekarat.

Emotion: fear
Saat menyiapkan diri menghadapi ujian, siswa berusaha mencari, dan menerapkan cara baru agar lulus dengan nilai yang memuaskan. Namun, ada aje ntu siswa yang menyontek dengan berbagai cara, dan motif karena tuntutan meraih nilai yang tinggi di samping juga tersedianye perangkat elektronik yang memadai. Kalau kite ntu ketahuan menyontek, akui kesalahan kite ntu, dan terimalah konsekuensinye untuk menunjukkan bahwa kite siap bertanggung jawab. Kite harus mengaku bersalah jika tertangkap basah atau guru memiliki bukti yang kagak bisa disanggah. Saat ketahuan menyontek, mungkin kite ingin menyangkal, tetapi ingat, ntu bukan solusi. Meskipun kite sangat takut ape bila harus berbicara jujur kepada guru, atau kepala sekolah, hanya ntu tindakan yang perlu kite lakukan. Langkah ntu juga bisa mempermudah keadaan sebab kamu kagak perlu terus bersandiwara atau berbohong. Cobalah mengingat ketika seseorang berbohong kepadamu, padahal kamu tahu upayanye ntu. Perlakuannye mungkin membuat kite sangat gedek, bahkan ingin marah. Jadi, jangan membuat situasi makin runyam dengan berbohong.

Emotion: shame
Hapè ngêgampangin kita buat nyimpên kênangan liwat poto ama pidio. Tapi, karna alêsan têrtêntu, poto ama pidio onoh bisa aja kêapus. Bagi êluh nyang nyimpên poto di kartu SD, ada cara paling gampang buat mulihin poto ama pidio nyang kêapus. Êluh cukup ngêgunain aplikasi EaseUS Data Recovery Wizard. Aplikasi ênih bisa êluh aksès liwat laptop Windows atau Mac. Caranyah, êlu kudu ngunduh ama masang aplikasinyah dulu. Sêlanjutnyah, sambungin kartu SD êluh kê lèptop. Têrus, buka aplikasi Data Recovery Wizard. Kalu udah, êluh bakal ngêliat drives pênyimpênan nyang ada di laptop, têrmasup kartu SD. Pilih kartu SD, têrus pêncèt tombol pindai. Sêlanjutnyah, aplikasi bakal mulè ngêmindai kartu SD buat ngumpulin data nyang bisa dipulihin. Buat pèrsi gratis, êluh bisa ngêmbalin data dêngan kapasitas ampè 2 GB.

Emotion: happy
Siape sih yanag kagak kesel, sakit ati, sedih, dan bahkan marah pas tau diselingkuhin sama pasangannye? Apelagi kalo udeh nikah same entu pasangan dan udeh punya anak. Kan pasti marahnye berkali-kali lipet. Bisa-bisanye udeh ngeresmiin dan janji di depan orang buat saling setia, tapi malah selingkuh? Udeh mane kalo udeh nikah dan punya anak, artinye kagak selingkuh dan khianatin istrinye aje kagak sih? Alias khianatin anaknye juga kan? Jadi waktu entu Colina udeh ngerasa ade yang aneh nih sama suaminye. Pas diselidikin, bener aje suaminye selingkuh. Jelas aje si Colina marah bener karena udeh diselingkuhin dan entu hal yang wajar kan ye?

Emotion: angry
Waktu kecil aye tuh pasti numpahin ape aje nyang di pegang. Nyak bilang aye pernah pegang kunang-kunang, mangkanye kalo pegang apa bae pasti dah kalo ga tumpah ya pecah. Kalo tumpahin barang sendiri kali mah kaga masalah yak, ini pernah numpahin barang orang. Sebenernya kejadiannye si kaga kaya gitu, waktu itu aue lagi maen ama ncing aye di warung tetangga. Trus bocah-bocah lagi pada duduk di bangku nah kebeneran aye dibangku nyang paling ujung. Waktu itu kaga maen apa-apan si, cuma duduk doang trus kaga sengaja aye kedorong trus nyenggol derigen minyak tanah. Mana tuh derigen masih penuh, eh aye malah disalahin padahal aye kan kesenggol, sempet takut pulang karna takut dimarahin karna harus ganti.

Emotion: fear
Masalah medis yang memerlukan metode operasi, sebelum ntu kamu perlu mempersiapkan hati dan mental agar operasi berjalan lancar. Dukungan dari pasangan, dan keluarga adalah cara terbaik untuk mengurangi ketakutan, dan kecemasan yang kamu alami. Jika dirasa masih kurang, kamu pun dapat berkonsultasi dengan dokter tentang kekhawatiran terkait operasi. Tindakan relaksasi diharapkan dapat membuat pasien lebih siap mental sebelum operasi. Pemberian esensial oil juga dapat membantu menurunkan kecemasan sebelum tindakan bedah. Kami juga mengenalkan konsep Family Center Care yang ada di RSUI, ya ntu tim akan melibatkan orang tua pasien untuk mendampingi anaknye yang operasi. Keluarga juga akan diberikan edukasi setelah tindakan operasi untuk menurunkannye kecemasan. Persiapan operasi ada dua jenis ya ntu persiapan fisik dan mental. Persiapan fisik diawali dengan pengkajian, pasien harus berkonsultasi dahulu ke dokter bedah untuk mendiskusikan apakah memang dibutuhkan pembedahan. Jika memang dibutuhkan, pasien selanjutnye akan mengisi dokumen persetujuan tindakan. Setelah ntu, bakal dilakukan persiapan dan pemeriksaan penunjang. Pasien akan diperiksa tanda-tanda vitalnya (tekanan darah, denyut nadi, suhu tubuh), diukur berat badan dan tinggi badannya, usia, riwayat penyakit dan alergi, riwayat pengobatan, riwayat operasi dan anestesi, riwayat merokok dan konsumsi alkohol, serta aktivitas fisik.

Emotion: fear
Belom lama, sekitar taun lalu, ada bocah pengen ngejar babanya keluar pager. Waktu itu, emaknya lagi mau ngonci pintu. Udah dilarang, itu bocah tetep lari ngibrit biar bisa ngejar babanya itu. Pas lagi lari mau nyebrang ada mobil yang liwat kenceng banget. Si bocah yang tadi mau nyebrang langsung ketubruk. Tangan ama kakinya rada beset gara-gara keserempet. Pas lagi ketubruk gitu, orang-orang sekitar situ langsung pada tereak gara-gara kaget, apalagi emak ama babanya itu bocah. Emak ama babanya yang panik ketakutan ngeliat anaknya ditabrak mobil langsung buru-buru lari maranin anaknya. Si bocah salah emang kagak idep nyebrang gitu, cuman si mobil juga salah, di tengah kampung bawa mobilnya ngebut gitu. Abis gitu, si bocah jadi takut buat nyebrang sembarangan, jadi makin idep cara nyebrang. Emak babanya juga belom bisa ngelepas bocah nyebrang sembarangan, takut jia trauma. Jadi orangtua, emang kudu ati-ati banget jagain bocahnya.

Emotion: fear
Setiap orang tentu memiliki selera fashion yang berbeda-beda. Kebanyakkan dari mereka memilih mengenakan baju yang mereka sukai mulai dari model, warna dan juga motif. Emang, kagak selalu polos, bejibun orang yang gemar mengenakan pakaian bermotif setiap harinye. Mengenakan pakaian bermotif memang terkesan sebagai pribadi yang fleksibel. Namun ada baiknye kalian berhati-hati ketika memilih mengenakan pakaian bermotif. Jangan sampe pakaian ntu tersebut justru menarik perhatian bejibun orang. Bukan karena motifnye yang bagus tapi lantaran mirip dengan benda sehari-hari. Hal ntu juga beberape kali dialami oleh beberape orang lain juga. Jadi jangan heran, kaget, dan gedek kalo baju kite ntu ada orang yang punya juga. Kecuali ntu baju kite jait sendiri, kite sendiri yang nentuin mau model kaya apenye.

Emotion: shame
Melihat anak kite ntu gelian sama ludah di jalanan, apelagi sampe ada orang yang bangkis terus kena kite, ntu hal yang wajar banget, kite seharusnye ntu jangan pernah memarahi si kecil jika die mulai menunjukkan perilaku yang kurang menyenangkan. Jangan pula memarahi saat die kagak mau melakukan hal yang kite sebagai orangtua perintahkan. Hal ntu juga bakalan memengaruhi kestabilan emosinye. Berilah pengertian kepada si kecil dengan kepala yang dingin, dan sabar. Hal ntu agar si kecil gampang merasa jijik juga dapat memahami apa yang kite sampaikan. Salah satu cara efektif untuk menghadapi si kecil yang penjijik adalah dengan membantunye ntu mengurangi rasa tersebut. Buatlah si kecil untuk lebih dapat berdamai dengan hal yang dianggapnya menjijikkan.

Emotion: disgusted
Saban berenang pasti berdua ama laki. Jadi, kalo mau bilasan udah tau mana tempat buat wadon ama laki. Lantaran bilasan bareng, di tempat masing-masing. Cuman, waktu itu pernah abis maen aer di pantai. Langsung ke bawah keran pancuran buat bilasan. Keran pancurannya ada tiga atawa empat. Waktu itu, tempatnya lagi kosong, lagi kagak ada yang bilasan. Tau-tau dateng orang laki aja nyalain keran yang di sebelahnya. Biarpun pake baju masih lengkep gitu, lantaran sebelahan, hawanya tetep malu. Langsung aja lari ke weseh buat bilasannya. Gara-gara hawa malu, jalan buru-buru. Pas mau masuk weseh juga buru-buru. Kagak engeh ampir masuk weseh laki. Untungnya belom ampe masuk, udah dibilangin ama penjaganya. Malu dua kali rasanya.

Emotion: shame
Suatu kêjadian tromatis bakal kêmbali nongol wayah têrdapêt suatu pêmicu nyang ngêbangkitin lagi ingêtan têradêp kêjadian onoh. Misalnyah, kêsamaan têmpat, warna, suara, pêristiwa, ama sêbagènyah. Rasa ngêri onoh mêrupakan rèaksi nyang normal kalu masing dalêm batês-batês kêwajaran, akan têtapi bakal ngêjadi bêrabè kalu rasa ngêri onoh bisa ngêbahayain orang laèn karna rèaksinyah bêlêbihan. Orang-orang nyang ngalamin gangguan pascatroma tumannyah bêrada pada kêadaan strès nyang bêkêpanjangan sêhingga bisa bêakibat nongolnyah gangguan otak, bêkurangnyah kêmampuan intêlèktual, gangguan èmosional, mau go gangguan kêmampuan sosial. Olèh sêbab onoh, kalu sêsêorang ngalamin strès pascatroma, kudu sigrah ditanganin sêsuè prosêdur nyang bêrlaku. Ontong ngêri buat minta pêrtolongan, yak!

Emotion: fear
Cika entu takut bener dimarahin. Die berpikir, kalo die salah, die bakalan diomelin. Soalnye pas kecil, Cika tinggal di panti asuhan. Dan tiap die kagak lakuin ape yang diperintahin atau ngelakuinnye kagak sesuai instruksi, die bakalan dimarahin dan dihukum. Hal entu bikin Cika terteken tiap mau ngomong atau lakuin sesuatu. Cika juga merasa terteken bener kalo die entu harus selalu ngerjain segala sesuatunye dengan tepat soalnye kalo salah bakalan dimarahin dan die takut dimarahin. Karena entu, Cika jadi tumbuh sebagai sosok yang selalu takut ngomong dan takut buat coba banyak hal produktif dan bagus layaknye orang-orang seusianye pas SMP atau SMA, misalnye ikut ekstrakurikuler atau ape. Cika bener-bener jadi kagak punya banyak pengalaman berharga soalnye die takut bener buat nyobanye. Nyok deh jangan dikit-dikit marahin orang kalo salah!

Emotion: fear
Anak dari Lenny Kravitz, dan pentolan band Aerosmoth, Steven Tyler, mengaku malu banget dah setelah kedua ayah mereka ntu membicarakannye tentang suatu hal kejadian saat konser di dunia maya, ya ntu karena celana die yang robek. Awal minggu yang lalu ntu, Kravitz membuat suatu heboh media, tentang hal yang terjadi setelah celana kulitnye ntu robek di atas panggung saat sedang tampil dalam sebuah konser musiknye. Adegan memalukan ntu tersebut dalam sekejap tersiar di dunia maya. Kravitz lalu menceritakan insiden yang menimpanye kepada Tyler. Melalui media sosial Twitter, Tyler menggoda Kravitz dengan mengatakan kalau dirinye menyesal kagak menyaksikan adegan celana robek ntu. Media lokal Expressen ntu ngeberitain dah tuh kejadian celana robek si panggun bener-bener kagak kebayang dah, Kravitz langsung lari aje ke balik panggung setelah celananye ntu robek. Die kemudian kembali ke depan panggung dengan celana baru, dan tidak lagi lincah mengingat kejadian yang baru menimpanye.

Emotion: shame
Kecelakaan motor emak bikin jia kayak linglung. Pas dibawa pulang ama baba, masih sadar. Pas ampe rumah, emak baru ngerasain palanya nyut-nyutan banget kayak ditusuk-tusuk, katanya. Sakit palanya itu gara-gara pas jatoh, pala duluan yang kena jalanan. Abis itu, emak rebahin badannya di ranjang. Palanya malah mangkin sakit ampe muter-muter katanya. Sangking kesakitannya, emak kagak kuat ampe kagak sadarin diri abis itu. Famili ama sodara laen langsung ngabawa emak ke rumah sakit. Di rumah sakit, emak masih kagak sadar ampe behari-hari. Pas dipereksa, emang palanya yang paling ngalamin cedera. Abis seminggu atawa 10 harian diopnam, emak bisa pulang. Abis dari situ, ampe sekarang 20 taunan lebih, emak masih ngalamin trauma di palanya. Gampang banget sakit pala kalo abis ngapa-ngapain.

Emotion: fear
Jun entu udeh dikenal sebagai orang yang berdedikasi tinggi, jenius, dan bertanggung jawab, serta ambisius. Banyak yang bilang, kalo Jun udeh mau sesuatu, pasti Jun bakalan dapet. Ibaratnye cuma tinggal nunggu waktunye aje. Nah sama halnye dengan persiapan masuk kuliah. Jun entu pengen kuliah di jurusan yang peminatnye tinggi dan entu ade di universitas dengan mutu terbaek sehingga banyak bener saingannye Jun. Walaupun temen-temennye bilang Jun udeh pasti bakalan keterima, die tetep berjuang keras. Akhirnye semua omongan dan usahanye Jun pun nunjukkin keberhasilannye Jun. Jun seneng bener karena diterima di perguruan tinggi negeri terbaek dan jurusan kuliah pilihannye sejak lama.

Emotion: happy
Pas aye magang, buat lulus aye harus 2 kali ujian. Aye magang pas semester ganjil taon ajaran 2021-2022. Jadi buat dinyatain lulus magang, aye harus bener-bener bertanggung jawab sama seluruh pekerjaannye aye, ngelakuin analisis kebutuhan, dan dua kali ujian sidang buat ngejelasin entu hasil analisis kebutuhan. Setelah nganalisis kebutuhan partisipannye aye dan selesai bikin laporannye, aye nyiapin materi buat presentasi terkait hasil analisis kebutuhan aye. Nah pas entu awal tahun 2022, akhirnye tiba saatnye buat aye ujian sidang hasil analisis kebutuhan di tempat magangnye aye. Terus beberape pekan setelahnye, aye ujian sidang magang lagi di hadapan para dosen fakultasnye aye. Setelah beragam perjuangan mulai dari ngerjain tugas-tugas magang, analisis kebutuhan, bikin laporan, dan sampe dua kali ujian sidang magang, akhirnye aye pun lulus. Wajar aje aye seneng bener karena berhasil lulus setelah lewatin beragam ujian!

Emotion: happy
Alsa entu dari keluarga yang semuanye kuliah jurusan kedokteran di universitas negeri top dan jadi dokter yang beken karena kehebatannye. Nah sejak die bocah SD, die selalu diikutin beragam les supaye nilainye bagus. Die juga ikut kegiatan enih dan entu supaye resume pengalamannye banyak. Entu semua berlangsung sampe die SMA. Nah pas die SMA kelas 3, tibalah waktunye pendaftaran. Die pun daftar jurusan kedokteran di entu universitas top tempat keluarganye pade kuliah dulu. Tapi jelek nasibnye, die ketolak. Die pun sedih karena ngecewain enyak, babeh, dan keluarganye yang laen. Mereka orang berharga yang percaya die bisa ikutin jejak keluarganye, tapi sayangnye die gagal dan udeh ngecewain mereka para orang berharga.

Emotion: sad
Akhirnye aye tuh nahan kecing ampe nemu toilet nyang bersih. Trus pas keluar tol aye kebeneran banget kebelet boker, ya otomatis cari toilet paling deket. Di situ tuh cuma ada warung pinggir jalan, toiletnya juga masih jadul karna belom dikasih ubin masih keramik. Geli banget tiba-tiba ade hewan cacing gitu karna kondisinye bener-bener bikin jijik dah. Mana kebelet boler tapi kaga betah make toilet nyang kaga bersih.  Mana udah diujung tanduk, tapi bener-bener kaga konsen kalo make toilet nyanh jorok. Kaya mau ngapain juha kaga tenang karna geli gitu bayanginnye. Langsung keinget terus-terusan ampe ngapain aje tuh bakalan inget ama kondisinye nyang jorok.

Emotion: disgusted